́въ же ты̀ сему̀ явля́ешися, и ка́кѡ свосхища́еши єго̀ прему́дрѣ, наипа́че раче́ніемъ твоегѡ̀ видѣ́нія услажда́ема, и всѣ́хъ вку́пѣ ѿню́дъ кромѣ̀ єди́нагѡ тебѐ изступа́юща со вся́кимъ завѣща́ніемъ душѝ!̀ разли́ченъ то́кмѡ зри́шися, сладча́йшій, нижѐ про́стъ: нижѐ ѡбъ̑я́тъ, ни не ѡбъ̑я́тъ: нижѐ стра́шенъ ни кро́токъ: не ны́нѣ у́бѡ сіѐ, ны́нѣ же ѻ́но: да си́це вои́стинну ѿсю́ду, ѿѻну́ду, движе́ніе ума̀ єще́ же и прело́гъ, ничи́мже мо́жетъ уклоня́тися къ єди́ному чесому̀ ѿ су́щихъ внѣ̀ тебѐ за разли́чіе а́кибы, илѝ за простоту̀: за непостиже́нія жела́ніе илѝ постиже́нія: за стра́шность илѝ кро́тость: и ѿню́дъ єди́но бла́го и добро̀ ѡбъ̑я́тельнѣ сы́й, и всѣ́хъ благи́хъ и до́брыхъ твори́тельно нача́ло пребла́го и предобро̀, ни въ чесо́мъ ино́мъ мо́щно є́сть вои́стинну уму̀ зрѣ́ти и пребыва́ти, и разли́чнѣ и многоѡбра́знѣ весели́тися, то́чію въ тебѣ̀